Ású éyə Ǹtondôbə Zambá ā kɔ́bɔ̄ ná: Á mvús bisəb məwóm mə́nyi, mayi tógan Égîptɛn á məyɔ̌ŋ yā bə́ ngátsamban. 14Mayi dúgan ai miǹkóm yā Égîptɛn, mə dúgán myá toe á ńnam Patros, á ńnam ábyálí wabán, bâyi lóŋ mān mvóg ǹtɔ̄g wē. 15A yi tɔbɔ̌ é mān éwóge yǎ ā daŋ abɔ́d, ńdɔ ǎ yǐ kīg fə bǎd dzóē məyɔŋ; mayi nyé dzɔ́di á sí ású yə̄ nâ a zǎ bād mân məyɔŋ. 16Ǎ yǐ kīg fə bɔ dzóm áfidi ású ndá Īsraɛ̂l, amú a yi bɔ̌ naa bə́ kad tsǒg ńsə́m bə́ ngábɔ nâ bâvə̄ŋán Égîptɛn. Eyɔ̌ŋ tē hḿ bâyi yə̌m naa mǎ mə̄ nə́ Ńtondôbə. 17Á ḿbū mə́wóm mə́bɛ̄ ai zamgbál, ngɔn e tɔá álū dá, ńdɔ ebúg Ńtondôbə é ngázu kwí ábə ma nâ: